364 



L. DE C^REMONIIS CIVILIBUS, ET DECORO. 



Qui realis solummodo est, ei multa virtute opus duco; 

 sicut gemma, quae sine ornamento omni inseritur, e puris- 

 simis et nitidissimus esse debet. Veruin, si quis diligenter 

 aniraadvertat, fit in laude, quod fit in lucro: obtinet enim 

 proverbium illud ; &quot; Lucra levia crumenam efficere gravem.&quot; 

 Siquidein, lucra levia frequenter redeunt, cum majora 

 rarius se offerant. Similiter, verissimum est, virtutes 

 exiuas magnas conciliare laudes, quia perpetuus earum 

 usus est; turn in observationem hominum incurrunt: cum 

 e contra, virtutis alicujus magnae exercendae occasio, raro 

 admodum obtingit. Itaque ad famam et exist! mationem 

 alicujus multum juvat, et, (quemadmodum Isabella, Regina 

 Castiliana dicere solebat,) &quot; instar epistolarum commenda- 

 titiarum, quae nunquam non praesto sint,&quot; haberi possit; 

 si quis fbrmulis utetur discretis et decoris. Ad has addis- 

 cendas, nihil ferme aliud requiritur, quam ut eas quis non 

 contemnat : ita enim in aliorum moribus easdem obser- 

 vabit; de reliquo autem nemo sibi diffidat. Si enim 

 majorem illis operam navabit, de pretio decident: quod in 

 illo potissimum situm est, ut tanquam nativae videantur, et 

 minime affectatae. Nonnullorum vultus, et gestus, et 

 externa alia, instar versus sunt, in quibus syllable singulas 

 mensurantur; qui poterit magna comprehendere, qui se 

 tarn pusillis rebus submittit? Caeremoniis decentibus, 

 erga alios, omnino abstinere, perinde est ac si doceas, 

 easdem illos erga te negligere ; quo pacto teipsum facies 

 viliorem. Praecipue, nequaquam omittendae erga iilos, 

 quibuscum familiaritate minime conjunctus es: neque erga 

 homines ingenio fastidioso. Veruin, excessus in illis, et 

 locutio plane hyperbolica, (quali nonnulli utuntur,) non 

 solum res molesta, sed etiam fidem et pondus, eorum quae 

 dicuntur, omnino minuit. Est proculdubio modus, arti- 

 ficiosae cujusdam insinuationis, in verbis ipsis, inter for 

 mulas communes, qui homines revera inescat, et mirifice 

 afHcit; qui eximie alicui prodest, si quis ejus viam calleat. 

 Inter sequales, de familiaritate sollicitum esse, nihil opus 

 est ; quare reprime te paululum, et dignitatem tuam tuere : 

 at inter inferiores non deerit reverentia ; itaque inter illos, 

 benigne te gerere, et cum familiaritate quadam, non incon- 

 gruum est. Qui in sermone aliquo, aut re, nimius est, 

 adeo ut satietatem inducat, valorem sui ipsius minuit. 

 Aliis se applicare, bonum est; modo cum significatione 



